Okresná prokuratúra Trnava 
Vajanského 22, 918 67 Trnava 1 	

Sp. zn. : 3 Pv 428/12/2207	Trnava, 27.2.2014
EEČ : 2-21-58-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1, odsek 2 písmeno c, písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trnava zo dňa 27.2.2014, spisová značka 3 Pv 428/12/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
po predchádzajúcej vzájomnej dohode s XXXXX a XXXXX (ktorí boli právoplatne odsúdení trestným rozkazom Okresného súdu XXXXX sp.zn.  0T 141/2012 zo dňa 20.6.2012), dňa 15.06.2012 v čase o 19.30 hod. v XXXXX, spoločne vstúpili do bytu vo vlastníctve rodičov XXXXX a to tak, že sa domáhali vstupu do bytu zvonením a búchaním na vchodové dvere bytu, ale po tom čo im XXXXX im odmietol otvoriť dvere a požiadal ich, aby odišli, obvinený XXXXX vykopol vchodové dvere so slovami “prečo si vypovedal proti XXXXX“, čo súviselo s výpoveďou XXXXX v procesnom postavení svedka vo veci zločinu lúpeže vedenej pod sp. zn. ČVS:ORP822/1-OVK-TT-2012, proti XXXXX, čo aj bolo motívom ich konania, následne vstúpili do bytu kde došlo k vzájomnému verbálnemu napádaniu týchto s XXXXX, kedy XXXXX aj odcudzil dva mobilné telefóny a následne vyšiel von z bytu, zatiaľ čo XXXXX prešiel do obývačky, kedy XXXXX telefonicky zavolala políciu, na čo XXXXX s XXXXX z bytu odišli,

Uznesením prokurátora Okresnej prokuratúry Trnava zo dňa 27.2.2014, spisová značka 3 Pv 428/12/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry v Trnave sp. zn. 3Pv 428/12 zo dňa 13.11.2012 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX pre porušovania domovej slobody spolupáchateľstvom podľa § 20, § 194 ods. 1, ods. 2 písm. c), písm. d) Trestného zákona na tom skutkovom základe, ako je uvedený vo výrokovej  časti tohto rozhodnutia a súčasne bola obvinenému v zmysle § 216 ods. 2 Trestného poriadku určená skúšobná doba v trvaní 12 mesiacov, ktorá začala plynúť právoplatnosťou tohto rozhodnutia, t.j. dňom 25.1.2013. 

	Po uplynutí skúšobnej doby boli vyžiadané správy o povesti obvineného z miesta bydliska, správy z  Odboru kriminálnej polície OR PZ Trnava, z Obvodného oddelenia PZ Jaslovské Bohunice, správy o priestupkoch, výpis z evidenčnej karty vodiča a zároveň bol aktualizovaný odpis z registra trestov obvineného. Z uvedených materiálov som zistila, že obvinený viedol v skúšobnej dobe podmienečne zastaveného trestného stíhania riadny život, iného trestného činu sa nedopustil. Obvinený sa síce dopustil jedného priestupku dňa 6.2.2013, išlo však o priestupok menšej spoločenskej nebezpečnosti (vulgárne nadávky v pohostinstve), ktorý sám o sebe neodôvodňuje záver o nevedení riadneho života.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania podľa § 9 ods. 1 písm. e/ Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Guľová
prokurátorka